תקנות המסים (גביה)

{{ח:התחלה}}
{{ח:כותרת|תקנות המסים (גביה), תשל״ד–1974}}
{{ח:קטע3||תקנות בדבר גביית מסים}}

{{ח:פתיח-התחלה}}
{{ח:תיבה|ק״ת תשל״ד, 622|תקנות המסים (גביה)|https://olaw.org.il/takanot/takanot-3126.pdf}}; {{ח:תיבה|תשמ״א, 631|תיקון|https://olaw.org.il/takanot/takanot-4211.pdf}}; {{ח:תיבה|תשנ״ב, 1438|תיקון|https://olaw.org.il/takanot/takanot-5466.pdf}}; {{ח:תיבה|תשנ״ג, 370, 371|תיקון|https://olaw.org.il/takanot/takanot-5500.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת המסים (גביה)#סעיף 13|סעיף 13}} {{ח:חיצוני|פקודת המסים (גביה)|לפקודת המסים (גביה)}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|דרישה לתשלום מס}}
{{ח:ת}} הדרישה, לפי {{ח:חיצוני|פקודת המסים (גביה)#סעיף 4|סעיף 4 לפקודה}}, לפרוע את הסכום המגיע שלא נפרע, תהא ערוכה לפי {{ח:פנימי|תוספת טופס 1|טופס 1 שבתוספת}}.

{{ח:סעיף|2|הרשאה לתפוס ולמכור מיטלטלין}}
{{ח:ת}} כתב הרשאה לפי {{ח:חיצוני|פקודת המסים (גביה)#סעיף 4|סעיף 4 לפקודה}}, מאת פקיד הגביה אל גובה המס, לעקל ולמכור מיטלטלין של החייב, יהא ערוך לפי {{ח:פנימי|תוספת טופס 2|טופס 2 שבתוספת}}.

{{ח:סעיף|3|דרישה על־פי {{ח:חיצוני|פקודת המסים (גביה)#סעיף 5|סעיף 5 לפקודה}}|תיקון: תשנ״ב, תשנ״ג־2}}
{{ח:ת}} הדרישה מאת גובה המס אל החייב, לתשלום הסכום המגיע ממנו (להלן – הדרישה), תהא ערוכה לפי {{ח:פנימי|תוספת טופס 3|טופס 3 שבתוספת}}.

{{ח:סעיף|3א|אזהרה לפני פריצה|תיקון: תשנ״ב, תשנ״ג־2}}
{{ח:ת}} הודעה על כוונה לפרוץ לחצרי החייב, כדי לעקל מיטלטלין, לתפסם, או להוציאם (להלן – האזהרה), תהא ערוכה לפי {{ח:פנימי|תוספת טופס 3א|טופס 3א שבתוספת}}.

{{ח:סעיף|3ב|המצאת האזהרה|תיקון: תשנ״ב, תשנ״ג־2}}
{{ח:תת|(א)}} המצאת האזהרה תהא, ככל האפשר, לחייב עצמו.
{{ח:תת|(ב)}} לא ניתן להמציא את האזהרה לחייב, די בהמצאתה למי שמצוי בבית החייב או במקום עסקו של החייב, ולפי מראית עין אינו קטין, ואם היה החייב תושב קיבוץ, מושב עובדים או מושב שיתופי (להלן – הישוב), די בהמצאת האזהרה לידי מזכיר הישוב או לחבר ועד הישוב.
{{ח:תת|(ג)}} המצאת האזהרה לחייב שהוא חבר בני אדם תיעשה על ידי הנחתה במשרדי חבר־בני־האדם או במענו הרשום; המצאת אזהרה לשותפות יכול שתיעשה במסירה לאחד השותפים.
{{ח:תת|(ד)}} לא נמצא אדם שניתן להמציא לו את האזהרה לפי תקנות משנה (א) עד (ג), או שאדם כאמור סירב לקבלה, תודבק האזהרה על הדלת החיצונית של הבית שבו רגיל האדם לגור או על הדלת החיצונית של מקום עסקו, או במקום אחר נראה לעין.
{{ח:תת|(ה)}} גובה המס ירשום על גבי העתק האזהרה הודעה המציינת את מועד מסירת האזהרה ואת דרך מסירתה.
{{ח:תת|(ו)}} על אף האמור בסעיפים קטנים (א) עד (ה), ניתן לשלוח לחייב אזהרה בדואר רשום; אזהרה כאמור תישלח למענו של החייב כפי שמסר לאחרונה, ויראו אותה כאילו הגיעה לידי החייב ביום הששי שלאחר היום שבו נשלחה.

{{ח:סעיף|3ג|סודיות האזהרה|תיקון: תשנ״ב, תשנ״ג־2}}
{{ח:ת}} לא תימסר אזהרה לחייב או לאחר ולא תודבק במקום מגוריו או במקום עסקו, אלא במעטפה סגורה.

{{ח:סעיף|4|ביצוע עיקול|תיקון: תשנ״ב, תשנ״ג־2}}
{{ח:תת|(א)}} לשם ביצוע עיקול רשאי גובה המס –
{{ח:תתת|(1)}} להיכנס לחצרים שבהחזקתו של הסרבן (בתקנות אלה – החייב) ולפתוח או להורות לפתוח מקום, מבנה וכלי שבהם נמצאים או עשויים להימצא מיטלטלין של החייב הניתנים לעיקול, ובלבד שהעיקול ייעשה בנוכחות עד אחד לפחות ולא לפני שעברו 48 שעות ממועד המצאת הדרישה לחייב או 8 ימים מיום שנשלחה לו בדואר רשום, לפי הענין.
{{ח:תתת|(2)}} בכפוף להוראות {{ח:פנימי|סעיף 22|תקנה 22}}, לפרוץ לחצרים שבהחזקתו של החייב ולפתוח או להורות לפתוח מקום, מבנה וכלי כאמור בפסקה (1) ובלבד שעברו 48 שעות ממועד המצאת האזהרה לחייב או 8 ימים מיום שנשלחה לו בדואר רשום, לפי הענין.
{{ח:תת|(ב)}} הוראות תקנת משנה (א) בדבר מתן דרישה או אזהרה (להלן – הודעה) לפי הענין, לא יחולו אם הממונה על הגביה סבור שמתן הודעה עלול לסכל את העיקול והוא התיר את הכניסה ללא הודעה.

{{ח:סעיף|5|עיקול בחצרים שאינם מוחזקים בידי החייב}}
{{ח:ת}} הודעה על כוונה להיכנס לחצרים שאינם מוחזקים בידי החייב, כדי לעקל מטלטלין השייכים לחייב, תהא ערוכה לפי {{ח:פנימי|תוספת טופס 4|טופס 4 שבתוספת}}.

{{ח:סעיף|6|דין וחשבון על עיקול מיטלטלין}}
{{ח:תת|(א)}} גובה המס יערוך דין וחשבון על הטלת העיקול; דין וחשבון כזה יהא ערוך לפי {{ח:פנימי|תוספת טופס 5|טופס 5 שבתוספת}}.
{{ח:תת|(ב)}} העתק מדין וחשבון העיקול יימסר לחייב או לבן משפחתו הבוגר הגר עמו, ובהיעדרם ישאיר גובה המס העתק מהדין וחשבון במקום נראה לעין במקום שבו בוצע העיקול.

{{ח:סעיף|7|עיקול מזומנים, ניירות ערך ושטרות}}
{{ח:תת|(א)}} היו המעוקלים מזומנים, יתן גובה המס קבלה רשמית על הסכום שעוקל והוצא מרשותו של החייב.
{{ח:תת|(ב)}} היו המעוקלים ניירות ערך או שטרות, יציין גובה המס בדין וחשבון את סוגם, מספרם הסידורי או שם החותם והערך הנקוב בהם, ויפקידם בבנק או במקום בטוח אחר שקבע לכך הממונה על הגביה.

{{ח:סעיף|8|הוצאת מיטלטלין או שמירתם}}
{{ח:תת|(א)}} גובה המס רשאי להשאיר את המעוקלים במקום הימצאם לאחר שהודיע, לחייב או לבן משפחתו הבוגר הגר עמו או לכל מי שהיה נוכח בעת העיקול, על חובתו של החייב לשמור עליהם ולמסרם לידי מי שהוסמך לקבלם לידיו.
{{ח:תת|(ב)}} גובה המס רשאי להוציא את המעוקלים ממקום הימצאם, ולאחר שהוצאו יחסינם במקום בטוח.

{{ח:סעיף|9|בדיקת המעוקלים}}
{{ח:ת}} עוקלו מיטלטלין, רשאי גובה המס להיכנס בכל עת לחצרים שבהם נמצאים המעוקלים כדי לבדקם.

{{ח:סעיף|10|פירותיהם של מיטלטלין מעוקלים}}
{{ח:ת}} נשאו הנכסים המעוקלים ריבית או פירות אחרים, יהיו גם הם מעוקלים, בתוקף אותו צו עיקול.

{{ח:סעיף|11|צו מכירה של מיטלטלין}}
{{ח:תת|(א)}} עבר המועד שקבע פקיד הגביה מיום הטלת העיקול ולא שילם החייב את הסכום המגיע ממנו, רשאי פקיד הגביה ליתן צו למכירת המעוקלים, ואם היו המעוקלים פסידים רשאי פקיד הגביה לצוות על מכירתם מיד לאחר העיקול.
{{ח:תת|(ב)}} צו למכירת מעוקלים יהא ערוך לפי {{ח:פנימי|תוספת טופס 6|טופס 6 שבתוספת}}.
{{ח:תת|(ג)}} הודעה על הצו למכירת המעוקלים כאמור בתקנת משנה (א) תישלח לחייב על ידי גובה המס או מי שהסמיך הממונה על הגביה ותהא ערוכה לפי {{ח:פנימי|תוספת טופס 7|טופס 7 שבתוספת}}.

{{ח:סעיף|12|אופן המכירה}}
{{ח:ת}} המעוקלים יימכרו במכירה פומבית זולת אם הורה פקיד הגביה על מכירה בדרך אחרת.

{{ח:סעיף|13|פרסום על המכירה הפומבית}}
{{ח:תת|(א)}} לפחות שבעה ימים לפני המכירה הפומבית יפרסם פקיד הגביה הודעה ובה יפורטו שם בעל המיטלטלין העומדים למכירה, תיאורם והמקום והזמן שנקבע למכירה הפומבית.
{{ח:תת|(ב)}} ההודעה תפורסם על לוח מודעות במקום קיומה של המכירה.
{{ח:תת|(ג)}} הממונה על הגביה רשאי להורות על פרסום ההודעה כאמור בעתון או בכל דרך אחרת, בנוסף להודעה כאמור בתקנת משנה (ב) או במקומה.

{{ח:סעיף|14|המכירה הפומבית}}
{{ח:תת|(א)}} המכירה הפומבית תיערך על ידי פקיד הגביה או על ידי אדם אחר מטעמו (להלן – ממונה על המכירה), במקום ובמועד שנקבעו בהודעת המכירה.
{{ח:תת|(ב)}} נערכה המכירה הפומבית על ידי ממונה על המכירה שאינו עובד מדינה, יקבל שכר בשיעור של עד 10% מהסכום שיתקבל ממכירת המיטלטלין, כפי שיקבע הממונה על הגביה דרך כלל, למקרה מסויים או לסוג של מקרים.
{{ח:תת|(ג)}} לפחות 48 שעות לפני מועד המכירה ישום פקיד הגביה או מי שהוא הסמיך לכך את המיטלטלין המוצעים למכירה, ורשאי הוא לשם כך להיעזר בשמאי.
{{ח:תת|(ד)}} במעמד המכירה יכריז הממונה על המכירה על מחיר המיטלטלין לפי השומה ויציעם למכירה, כל נכס בנפרד או כל הנכסים, כולם או מקצתם בסכום {{ח:הערה|א}}חד.
{{ח:תת|(ה)}} המיטלטלין יימכרו למרבה במחיר, ובלבד שהמחיר המוצע לא יהא פחות ממחיר השומה; משהוכרז קונה במכירה הפומבית, ישלם מיד את המחיר, במזומנים או בשיק בנקאי, והמיטלטלין יימסרו לידיו.
{{ח:תת|(ו)}} מסים, אגרות ותשלומי חובה אחרים מכוח כל דין החלים על פעולות העברת הבעלות על הנכס הנמכר או הנובעים ממנה וכן שכר הממונה על המכירה, יחולו על הקונה במכירה פומבית.

{{ח:סעיף|15|הצעה מתחת למחיר השומה}}
{{ח:ת}} היתה ההצעה הגבוהה ביותר למטה ממחיר השומה, יופסקו הליכי המכירה והנכס ישום מחדש.

{{ח:סעיף|16|מכירת מיטלטלין או ניירות ערך שערכם קבוע בשוק}}
{{ח:ת}} היו המיטלטלין נכסים שערכם קבוע בשוק, לרבות ניירות ערך, רשאי הממונה על הגביה, במקום המכירה הפומבית, להורות על מכירתם לפי ערכם בשוק.

{{ח:סעיף|17|דין וחשבון המכירה}}
{{ח:ת}} פקיד הגביה או מי שהוא הסמיך לכך יערוך דין וחשבון על המכירה ובו יפרט את שם החייב, תיאור המיטלטלין שעמדו למכירה, מחירם לפי השומה, המחיר ששולם בעדם, ושם הקונה ומענו.

{{ח:סעיף|18|מיטלטלין מעוקלים שלגביהם מתנהל רישום על־פי דין}}
{{ח:תת|(א)}} היו המעוקלים נכסים שמתנהל לגביהם רישום על פי דין, רשאי גובה המס לשלוח הודעה לממונה על הרישום בדבר העיקול.
{{ח:תת|(ב)}} נמכרו נכסים שמתנהל לגביהם רישום כאמור בתקנת משנה (א), יודיע הממונה על הגביה על כך לממונה על הרישום לשם העברת הבעלות על הנכסים מהחייב לקונה.

{{ח:סעיף|19|אישור מכירה}}
{{ח:ת}} הקונה מיטלטלין במכירה פומבית יקבל על כך אישור מאת פקיד הגביה או מטעמו, שבו יפורטו המיטלטלין שנמכרו, מחירם, תאריך המכירה, מועד מסירתם להחזקתו של הקונה ושם הקונה.

{{ח:סעיף|20|החזרת היתרה לחייב ועיקול נוסף}}
{{ח:תת|(א)}} מכר הממונה על המכירה מהמעוקלים כמות המספיקה לתשלום החוב המגיע מהחייב, לרבות ההוצאות בקשר לגביית החוב, יפסיק את המכירה, ויחזיר את יתרת המעוקלים או עודף דמי המכירה לחייב.
{{ח:תת|(ב)}} רשאי פקיד הגביה לשוב ולהורות על עיקול מיטלטלין נוספים של החייב, אם ראה לעשות כן בנסיבות המקרה, אף אם נותרו מיטלטלין מעוקלים שטרם נמכרו.

{{ח:סעיף|21|זקיפת הכנסות ממכירה פומבית}}
{{ח:ת}} לא נפרעו, מתוך דמי מכירת המעוקלים או בדרך אחרת, מלוא החוב של החייב והוצאות שהוצאו בקשר עם גביית החוב, רשאי פקיד הגביה להמשיך בהליכי הוצאה לפועל עד לפרעון החוב וההוצאות.

{{ח:סעיף|22|שימוש בכוח ופריצה}}
{{ח:תת|(א)}} כתב הרשאה, על פי {{ח:חיצוני|פקודת המסים (גביה)#סעיף 5|סעיף 5(4) לפקודה}}, לשימוש בכוח ופריצה, יהא ערוך לפי {{ח:פנימי|תוספת טופס 8|טופס 8 שבתוספת}}.
{{ח:תת|(ב)}} גובה המס שהורשה לפי תקנת משנה (א) יהא רשאי להתגבר על כל התנגדות ולפרוץ למבנים או לחצרים שבהחזקתו של החייב וכן לפתוח בכוח חפצים או כלים נעולים, אף בהעדרו של החייב.
{{ח:תת|(ג)}} פרץ גובה המס מבנים, ידאג לאחר מכן לסגירתם לפי הצורך.
{{ח:תת|(ד)}} פריצה כאמור בתקנת משנה (ב) תבוצע בשעות היום, ובנוכחות שוטר.

{{ח:סעיף|23|נוסח צו עיקול|תיקון: תשנ״ב, תשנ״ג־2}}
{{ח:ת}} צו לעיקול נכסים של החייב הנמצאים בידי צד שלישי יהא ערוך לפי {{ח:פנימי|תוספת טופס 9|טופס 9 שבתוספת}}.

{{ח:סעיף|24|תשובת צד שלישי|תיקון: תשנ״ב, תשנ״ג־2}}
{{ח:ת}} צד שלישי שהומצא לו צו עיקול כאמור {{ח:פנימי|סעיף 23|בתקנה 23}} יגיש לפקיד הגביה, תוך עשרה ימים, תשובה כנדרש לפי {{ח:חיצוני|פקודת המסים (גביה)#סעיף 7א|סעיף 7א(1) או (2) לפקודה}}, לפי הענין; התשובה תינתן בטופס המצורף לצו העיקול כמפורט {{ח:פנימי|סעיף 23|בתקנה 23}}.

{{ח:סעיף|25|הזמנה לחקירה}}
{{ח:ת}} החליט הממונה על הגביה, על פי סמכותו לפי {{ח:חיצוני|פקודת המסים (גביה)#סעיף 7א|סעיף 7א(3) לפקודה}}, להזמין את הצד השלישי לחקירה, ישלח לו הזמנה לפי {{ח:פנימי|תוספת טופס 12|טופס 12 שבתוספת}}, ויחולו הוראות {{ח:חיצוני|חוק ועדות חקירה#סעיף 9|סעיפים 9 עד 11 לחוק ועדות חקירה, תשכ״ט–1968}}.

{{ח:סעיף|26|תשלום הוצאות לצד שלישי}}
{{ח:ת}} בקשה מאת הצד השלישי לתשלום דמי החסנה והוצאות אחרות שהוציא בשמירת הנכסים המעוקלים ומסירתם לפקיד הגביה יש להגיש לממונה על הגביה, בצירוף חשבונות וקבלות; הממונה על הגביה ישקול את הבקשה, ואם הוכח להנחת דעתו כי הצד השלישי עמד בהוצאות כאמור עקב צו העיקול ישלם את ההוצאות הסבירות בנסיבות המקרה.

{{ח:סעיף|27|זכות החייב לברור הנכס למכירה}}
{{ח:ת}} ההודעה לחייב על כוונת הממונה על הגביה למכור את נכסי המקרקעין שלו וכן בדבר זכותו לברור נכס מקרקעין, מבין שאר נכסיו שיוצאו למכירה, תהא ערוכה לפי {{ח:פנימי|תוספת טופס 13|טופס 13 שבתוספת}}.

{{ח:סעיף|28|מכירת נכסי מקרקעין}}
{{ח:תת|(א)}} כתב הרשאה של הממונה על הגביה, על פי {{ח:חיצוני|פקודת המסים (גביה)#סעיף 8|סעיף 8 לפקודה}}, למכור מקרקעין של החייב, יהא ערוך לפי {{ח:פנימי|תוספת טופס 14|טופס 14 שבתוספת}}.
{{ח:תת|(ב)}} נתן הממונה על הגביה הרשאה למכירת המקרקעין של החייב, כאמור, יימכרו באמצעות לשכות ההוצאה לפועל בהליכים הקבועים במכירת מקרקעין על פי {{ח:חיצוני|חוק ההוצאה לפועל|חוק ההוצאה לפועל, תשכ״ז–1967}}, בשינויים המחוייבים.

{{ח:סעיף|29|העברת נכס לממשלה}}
{{ח:תת|(א)}} הרשאה לרשום בפנקסי רישום המקרקעין נכס מקרקעין שלא ניתן למכרו במכירה פומבית, על שם הממשלה, תהא ערוכה לפי {{ח:פנימי|תוספת טופס 15|טופס 15 שבתוספת}}.
{{ח:תת|(ב)}} אם הוחכרו המקרקעין, כאמור {{ח:חיצוני|פקודת המסים (גביה)#סעיף 9|בסעיף 9(3) לפקודה}}, ייזקפו דמי החכירה לחשבון ההוצאות שהוצאו על פעולות הוצאה לפועל וההוצאות הקשורות ברישום הנכס על שם הממשלה, והיתרה, אם היתה – לחשבון הסכום המגיע מחייב.

{{ח:סעיף|30|מסירת החייב למאסר}}
{{ח:ת}} בקשה על פי {{ח:חיצוני|פקודת המסים (גביה)#סעיף 10|סעיף 10 לפקודה}} לשופט בית משפט שלום, למתן צו המזמין את החייב לשם תשלום החוב המגיע ממנו, תהא ערוכה לפי {{ח:פנימי|תוספת טופס 16|טופס 16 שבתוספת}}.

{{ח:סעיף|31|רישום שיעבוד על מקרקעין}}
{{ח:ת}} הוראה על פי {{ח:חיצוני|פקודת המסים (גביה)#סעיף 11א|סעיף 11א(2) לפקודה}} אל רשם המקרקעין, לרשום הערת שיעבוד על מקרקעי החייב, תהא ערוכה לפי {{ח:פנימי|תוספת טופס 17|טופס 17 שבתוספת}}.

{{ח:סעיף|32|ביטול}}
{{ח:ת}} תקנות מסים (גביה), – בטלות.

{{ח:סעיף|33|תחילה}}
{{ח:ת}} תחילתן של תקנות אלה ביום החמישה עשר לאחר פרסומן.

{{ח:סעיף|34|השם}}
{{ח:ת}} לתקנות אלה ייקרא ”תקנות המסים (גביה), תשל״ד–1974“.

{{ח:קטע2|תוספת|תוספת}}

{{ח:סעיף*|עוגן=תוספת טופס 1}}
{{ח:ת}} '''טופס 1:''' דרישה לתשלום מס על פי {{ח:חיצוני|פקודת המסים (גביה)#סעיף 4|סעיף 4 לפקודת המסים (גביה)}} {{ח:הערה|({{ח:פנימי|סעיף 1|תקנה 1}})}}

{{ח:סעיף*|עוגן=תוספת טופס 2}}
{{ח:ת}} '''טופס 2:''' כתב הרשאה לתפוס ולמכור מיטלטלין על פי {{ח:חיצוני|פקודת המסים (גביה)#סעיף 4|סעיף 4 לפקודת המסים (גביה)}} {{ח:הערה|({{ח:פנימי|סעיף 2|תקנה 2}})}}

{{ח:סעיף*|עוגן=תוספת טופס 3}}
{{ח:ת}} '''טופס 3:''' דרישה לתשלום מס על פי {{ח:חיצוני|פקודת המסים (גביה)#סעיף 4|סעיפים 4}} {{ח:חיצוני|פקודת המסים (גביה)#סעיף 5|ו־5 לפקודת המסים (גביה)}} {{ח:הערה|({{ח:פנימי|סעיף 3|תקנה 3}})}}

{{ח:סעיף*|||תיקון: תשמ״א, תשנ״ב, תשנ״ג־2|עוגן=תוספת טופס 3א}}
{{ח:ת}} '''טופס 3א:''' הודעה על ביצוע פעולה בכוח {{ח:הערה|({{ח:פנימי|סעיף 3א|תקנה 3א}})}}

{{ח:סעיף*|עוגן=תוספת טופס 4}}
{{ח:ת}} '''טופס 4:''' הודעה על כתב הרשאה ועל כוונה להיכנס לחצרים שאינם מוחזקים בידי החייב, על פי {{ח:חיצוני|פקודת המסים (גביה)#סעיף 5|סעיף 5(1)(2) לפקודת המסים (גביה)}} {{ח:הערה|({{ח:פנימי|סעיף 5|תקנה 5}})}}

{{ח:סעיף*|עוגן=תוספת טופס 5}}
{{ח:ת}} '''טופס 5:''' דו״ח על עיקול מיטלטלין {{ח:הערה|({{ח:פנימי|סעיף 6|תקנה 6}})}}

{{ח:סעיף*|עוגן=תוספת טופס 6}}
{{ח:ת}} '''טופס 6:''' צו למכירת מיטלטלין מעוקלים {{ח:הערה|({{ח:פנימי|סעיף 11|תקנה 11}})}}

{{ח:סעיף*|עוגן=תוספת טופס 7}}
{{ח:ת}} '''טופס 7:''' הודעה על מתן צו למכירת מיטלטלין מעוקלים {{ח:הערה|({{ח:פנימי|סעיף 11|תקנה 11(ג)}})}}

{{ח:סעיף*|||תיקון: תשמ״א|עוגן=תוספת טופס 8}}
{{ח:ת}} '''טופס 8:''' כתב הרשאה לפרוץ לביתו או לרשותו של חייב לפי {{ח:חיצוני|פקודת המסים (גביה)#סעיף 5|סעיף 5(4) לפקודת המסים (גביה)}} {{ח:הערה|({{ח:פנימי|סעיף 22|תקנה 22}})}}

{{ח:סעיף*|||תיקון: תשנ״ב, תשנ״ג, תשנ״ג־2|עוגן=תוספת טופס 9}}
{{ח:ת}} '''טופס 9:''' צו עיקול נכסי החייב הנמצאים בידי צד שלישי על פי {{ח:חיצוני|פקודת המסים (גביה)#סעיף 7|סעיפים 7 עד 7ב לפקודת המסים (גביה)}} {{ח:הערה|({{ח:פנימי|סעיף 23|תקנה 23}})}}

{{ח:סעיף*|||תיקון: תשנ״ב, תשנ״ג־2|עוגן=תוספת טופס 10}}
{{ח:ת}} '''טופס 10''' {{ח:הערה|(בוטל)}}

{{ח:סעיף*|||תיקון: תשנ״ב, תשנ״ג־2|עוגן=תוספת טופס 11}}
{{ח:ת}} '''טופס 11''' {{ח:הערה|(בוטל)}}

{{ח:סעיף*|עוגן=תוספת טופס 12}}
{{ח:ת}} '''טופס 12:''' הזמנה לחקירה על פי {{ח:חיצוני|פקודת המסים (גביה)#סעיף 7א|סעיף 7א(3) לפקודת המסים (גביה)}} {{ח:הערה|({{ח:פנימי|סעיף 25|תקנה 25}})}}

{{ח:סעיף*|עוגן=תוספת טופס 13}}
{{ח:ת}} '''טופס 13:''' הודעה על מכירת נכסים מקרקעין וזכותו של החייב לברור הנכס שיימכר {{ח:הערה|({{ח:פנימי|סעיף 27|תקנה 27}})}}

{{ח:סעיף*|עוגן=תוספת טופס 14}}
{{ח:ת}} '''טופס 14:''' כתב הרשאה למכור נכסי מקרקעין על פי {{ח:חיצוני|פקודת המסים (גביה)#סעיף 8|סעיף 8 לפקודת המסים (גביה)}} {{ח:הערה|({{ח:פנימי|סעיף 28|תקנה 28}})}}

{{ח:סעיף*|עוגן=תוספת טופס 15}}
{{ח:ת}} '''טופס 15:''' כתב הרשאה להעברת נכסי מקרקעין על שם הממשלה על פי {{ח:חיצוני|פקודת המסים (גביה)#סעיף 9|סעיף 9 לפקודת המסים (גביה)}}

{{ח:סעיף*|עוגן=תוספת טופס 16}}
{{ח:ת}} '''טופס 16:''' בקשה לשופט בית משפט שלום על פי {{ח:חיצוני|פקודת המסים (גביה)#סעיף 10|סעיף 10 לפקודת המסים (גביה)}} {{ח:הערה|({{ח:פנימי|סעיף 30|תקנה 30}})}}

{{ח:סעיף*|עוגן=תוספת טופס 17}}
{{ח:ת}} '''טופס 17:''' רישום הערה על שעבוד בפנקס המקרקעין {{ח:הערה|({{ח:פנימי|סעיף 31|תקנה 31}})}}

{{ח:חתימות|י״ט בטבת תשל״ד (13 בינואר 1974)}}
* '''פנחס ספיר'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]